
Rīkots Eiropas Savienības kohēzijas politikas programmas 2021.–2027. gadam 6.1.1. specifiskā atbalsta mērķa “Pārejas uz klimatneitralitāti radīto ekonomisko, sociālo un vides seku mazināšana visvairāk skartajos reģionos” un 6.1.1.1. pasākuma “Atteikšanās no kūdras izmantošanas enerģētikā” projekta “Vēsturisko kūdras ieguves vietu revitalizācija”, Nr. 6.1.1.1/3/25/I/001 ietvaros







Rīga, 2026
1. [bookmark: _Toc27553203][bookmark: _Toc31616519]VISPĀRĪGA INFORMĀCIJA
1.1. Termini un saīsinājumi
1.1.1. [bookmark: _Hlk110606325][bookmark: _Hlk210725409][bookmark: _Hlk182216743]Iepirkums – “Ekspertu pakalpojumi vēsturisko kūdras ieguves vietu izvērtēšanai”, identifikācijas numurs: AS LVM_2026_104_Ak.  
1.1.2. Pasūtītājs:
	Pasūtītāja nosaukums:
	akciju sabiedrība “Latvijas valsts meži” 

	Reģistrācijas numurs:
	40003466281

	Juridiskā adrese:
	Vaiņodes iela 1, Rīga, LV-1004, Latvija

	Tālrunis:
	67610015

	Tīmekļvietnes adrese:
	https://www.lvm.lv/ 

	Elektroniskā pasta adrese:
	lvm@lvm.lv

	Pasūtītāja pircēja profila adrese:
	https://www.eis.gov.lv/EKEIS/Supplier/Organizer/349


1.1.3. [bookmark: _Hlk124759913][bookmark: _Hlk121908872]EIS sistēma – Pasūtītāja pircēja profila adresē Iepirkumam izveidotā E‑konkursu apakšsistēma Iepirkumam: https://www.eis.gov.lv/EKEIS/Supplier/Procurement/176837.    
1.1.4. Komisija – iepirkuma komisija, kas izveidota ar akciju sabiedrības “Latvijas valsts meži” valdes locekles Ingas Vageles 2026. gada 11. jūnija rīkojumu Nr. 3.1-3_003g_101_26_124 Iepirkuma organizēšanai.
1.1.5. Komisijas kontaktpersona – Komisijas sekretāre Anna Anete Siatkovska, elektroniskā pasta adrese: Iepirkumi_KV@lvm.lv; lvm@lvm.lv.
1.1.6. Apakšuzņēmējs – pretendenta nolīgta persona vai savukārt tās nolīgta persona, kura sniedz pakalpojumus iepirkuma līguma izpildei. 
1.1.7. [bookmark: _Hlk124760012]Piegādātājs – fiziskā vai juridiskā persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū veikt būvdarbus, piegādāt preces vai sniegt pakalpojumus (atbilstoši Iepirkuma priekšmetam).  
1.1.8. Pretendents – Piegādātājs, kurš ir iesniedzis piedāvājumu (fiziskā vai juridiskā persona, šādu personu apvienība jebkurā to kombinācijā, kas attiecīgi piedāvā tirgū veikt būvdarbus, piegādāt preces vai sniegt pakalpojumus (atbilstoši Iepirkuma priekšmetam)).
1.1.9. Pretendenta piedāvājuma derīguma termiņš – Konkursā iesniegtā piedāvājuma derīguma termiņš: 6 (seši) mēneši.
1.1.10. Iepirkuma līgums – publisks pakalpojumu līgums, kuru pasūtītājs noslēdz ar pretendentu, kuram Iepirkuma rezultātā piešķirtas iepirkuma līguma slēgšanas tiesības (Nolikuma 7. pielikums).
1.1.11. EVIPD – Eiropas vienotais iepirkuma procedūras dokuments. 
1.1.12. LVM – akciju sabiedrība „Latvijas valsts meži”.
1.1.13. [bookmark: _Hlk124434516]PIL – Publisko iepirkumu likums.
1.1.14. PVN – pievienotās vērtības nodoklis.
1.1.15. Nolikums – Iepirkuma nolikums. 
1.1.16. VID – Latvijas Republikas Valsts ieņēmumu dienests.
1.1.17. [bookmark: _Hlk124430362]Tehniskā specifikācija – Nolikuma 2.pielikums.
1.1.18. Finanšu piedāvājums – Nolikuma 4.pielikums.
1.2. Iepirkuma metode un piedāvājuma izvēles kritērijs
1.2.1. [bookmark: _Hlk124346339]Iepirkuma metode – atklāts konkurss saskaņā ar PIL 8.panta pirmās daļas 1.punktu un 2017.gada 28.februāra Ministru kabineta noteikumiem Nr.107 „Iepirkumu procedūru un metu konkursu norises kārtība”.  
1.2.2. Iepirkums tiek rīkots ievērojot PIL un citu Iepirkuma priekšmeta regulējošo normatīvo aktu prasības.
1.2.3. [bookmark: _Hlk124433860]Piedāvājuma izvēles kritērijs – saimnieciski visizdevīgākais piedāvājums, ņemot vērā zemāko cenu. Par saimnieciski izdevīgāko piedāvājumu tiks noteikts Nolikuma prasībām atbilstošs piedāvājums ar zemāko piedāvāto vērtējamo cenu EUR bez PVN.
1.3. Nolikuma saņemšana, informācijas sniegšana un grozījumu veikšana
1.3.1. [bookmark: _Ref38365343]Nolikuma dokumentācijai ir nodrošināta tieša un brīva elektroniskā pieeja EIS sistēmā, kurā Piegādātājs Nolikumu un ar to saistīto dokumentāciju var saņemt, to lejupielādējot elektroniskā formātā.
1.3.2. Visu informāciju par Iepirkuma norisi, kā arī atbildes uz jautājumiem Komisija sniedz rakstiski. Papildu informācijas pieprasījumi ir jāiesniedz EIS sistēmā vai nosūtot uz e-pasta adresi: Iepirkumi_KV@lvm.lv; lvm@lvm.lv. 
1.3.3. Ja Piegādātājs ir laikus pieprasījis papildu informāciju par Nolikumā iekļautajām prasībām, Komisija to sniedz atbilstoši PIL 36.panta otrās daļas noteikumiem – piecu darbdienu laikā, bet ne vēlāk kā sešas dienas pirms pieteikumu un piedāvājumu iesniegšanas termiņa beigām, nosūtot atbildi Piegādātājam un ievietojot atbildi EIS sistēmā. 
1.3.4. Atbildes uz Piegādātāju jautājumiem un papildus informācija par Iepirkumu tiek publicēta EIS sistēmā. Piegādātāja pienākums ir pastāvīgi sekot EIS sistēmā publicētajai informācijai par Iepirkumu. 
1.3.5. Tiek uzskatīts, ka visi ieinteresētie Piegādātāji jebkuru papildu informāciju par Iepirkumu ir saņēmuši brīdī, kad tā publicēta EIS sistēmā. 
1.3.6. Ja Komisija izdarījusi grozījumus Nolikumā, par izdarītajiem grozījumiem Komisija ievieto informāciju EIS ne vēlāk kā dienā, kad atkārtoti publicēts paziņojums, ar kuru izsludināta iepirkuma procedūra.
1.4. Piedāvājuma iesniegšana un atvēršana, datums, laiks un kārtība
1.4.1. [bookmark: _Ref132273906][bookmark: _Hlk124759557]Pretendents piedāvājumu iesniedz tikai elektroniski līdz EIS sadaļā, kurā publicēta Iepirkuma dokumentācija https://www.eis.gov.lv/EKEIS/Supplier/Procurement/176837, un Iepirkumu uzraudzības biroja (turpmāk – Birojs) tīmekļvietnes paziņojumā par līgumu noteiktajam termiņam.
1.4.2. Ārpus EIS sistēmas iesniegtie piedāvājumi tiks atzīti par neatbilstošiem Nolikuma prasībām.
1.4.3. [bookmark: _Hlk516148507]Piedāvājumu atvēršana tiek uzsākta EIS sistēmā ne ātrāk kā 4 (četru) stundu laikā no Nolikuma 1.4.1.punktā noteiktā termiņa iestāšanās. 
1.4.4. Iesniegto piedāvājumu atvēršanas procesam var sekot līdzi tiešsaistes režīmā EIS sistēmā.
1.4.5. Ja Pretendents piedāvājuma datu aizsardzībai izmantojis piedāvājuma šifrēšanu, Pretendentam ne vēlāk kā 15 (piecpadsmit) minūtes pēc piedāvājuma iesniegšanas termiņa beigām komisijai jāiesniedz elektroniskā atslēga ar paroli šifrētā dokumenta atvēršanai vai šajā laikā piedāvājums ir jāatšifrē pašam Pretendentam.
1.4.6. Pēc atvēršanas sanāksmes beigām EIS sistēmā  Pretendentiem būs pieejams sistēmā izveidots Pretendentu un to iesniegto piedāvājumu cenu apkopojums.
1.5. Prasības piedāvājuma iesniegšanai un noformējumam
1.5.1. Piedāvājums jāiesniedz elektroniski EIS sistēmā, ievērojot šādas Pretendenta izvēles iespējas:
1.5.1.1. izmantojot EIS sistēmas piedāvātos rīkus, aizpildot pie attiecīgās prasības izveidotās formas;
1.5.1.2. elektroniski aizpildāmos dokumentus elektroniski sagatavojot ārpus EIS sistēmas un augšupielādējot sistēmas attiecīgajās vietnēs aizpildītas formas PDF, Word, Excel vai ODF formātā, t.sk. ar formā integrētajiem failiem. Pretendents ir atbildīgs par sagatavoto un pievienoto dokumentu atvēršanas un nolasīšanas iespējām;
1.5.1.3. elektroniski sagatavoto piedāvājumu šifrējot ārpus EIS sistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumentu atvēršanas un nolasīšanas iespējām).
1.5.2. Sagatavojot piedāvājumu, Pretendentam ir jāievēro, ka:
1.5.2.1. pieteikuma vēstules forma, Pretendentu atlases forma, tehniskais un finanšu piedāvājums jāaizpilda tikai elektroniski, atsevišķā elektroniskā dokumentā ar Microsoft Office 2010 (vai jaunākas programmatūras versijas) rīkiem lasāmā formātā;
1.5.2.2. Pretendents pēc saviem ieskatiem ir tiesīgs iesniegt piedāvājumu gan parakstot ar piedāvāto sistēmas parakstu, gan parakstot ar drošu elektronisko parakstu; 
1.5.2.3. ja Pretendents ir piegādātāju apvienība, piedāvājumu jāparaksta katras personas, kas iekļauta piegādātāju apvienībā, pārstāvim ar paraksta tiesībām vai piegādātāju apvienības pilnvarotajai personai, pievienojot atbilstošu pilnvaru;
1.5.2.4. piedāvājums jāsagatavo tā, lai pievienotās datnes nebūtu bojātas, neatbilstoši modificētas vai kļūdaini šifrētas, nekādā veidā netiktu apdraudēta EIS sistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja datne ir šifrēta, un nolikuma 1.4.6.punktā paredzētajā laikā datne nav atšifrēta, Pretendents tiek izslēgts no dalības Iepirkumā.
1.5.2.5. Piedāvājuma dokumentiem ir jābūt latviešu valodā. Ja tiek pievienoti dokumenti, kas izsniegti citā valodā, jāpievieno Pretendenta apliecināts tulkojums latviešu valodā.
1.5.2.6. Piedāvājumā dokumentu noformējumam ir jāatbilst Dokumentu juridiskā spēka likumā un Elektronisko dokumentu likumā noteiktajām prasībām.
1.5.2.7. Par jebkuru piedāvājuma informāciju, kas ir komercnoslēpums vai citu iemeslu dēļ uzskatāma par ierobežotas pieejamības informāciju, jābūt īpašai norādei.
1.5.2.8. Ārvalsts valsts vai pašvaldību iestāžu izdoto dokumentu īstuma apliecināšanu nosaka vairākas konvencijas un starpvalstu līgumi, kā arī Dokumentu legalizācijas likums un Publisku dokumentu legalizācijas noteikumi. Informāciju skatīt Latvijas Republikas Ārlietu ministrijas mājas lapā: http://www.mfa.gov.lv/konsulara-informacija/dokumentu-apliecinasana-ar-apostille-un-legalizacija.

2. IEPIRKUMA PRIEKŠMETS
2.1. [bookmark: _Hlk182216707]Iepirkuma priekšmets ir ekspertu pakalpojumi vēsturisko kūdras vietu izvērtēšanai atbilstoši Tehniskajai specifikācijai (Nolikuma 2. pielikums) un Iepirkuma līguma projektam (Nolikuma 7. pielikums) (turpmāk viss kopā – Pakalpojums).  
2.2. CPV klasifikators: 73000000-2 (Pētniecības un izstrādes pakalpojumi un saistītie konsultāciju pakalpojumi).
2.3. [bookmark: _Hlk184050896][bookmark: _Hlk210738475][bookmark: _Hlk210738438]Nodevumu iesniegšanas termiņš ir 2027. gada 31. augusts, kad Izpildītājs nodod tehniskās specifikācijas (Nolikuma 2.pielikums) 5.punktā minētos nodevumus. Pasūtītājs viena mēneša laikā izskata Izpildītāja iesniegtos nodevumus un pēc akceptēšanas nodod tos saskaņošanai Viedās administrācijas un reģionālās attīstības ministrijai, turpmāk – VARAM (ja nav saņemts Pasūtītāja akcepts vai VARAM saskaņojums, Izpildītājs veic korekcijas nodevumos 10 darba dienu laikā). Ņemot vērā līgumā paredzētās darbības, līguma izpildes beigu termiņš aprēķināts 2027. gada 31. decembris. Līgums ir spēkā no līguma noslēgšanas dienas līdz pilnīgai līgumā noteikto saistību izpildei. 
2.4. Iepirkuma līgumu izpildes vietas skatīt Tehniskās specifikācijas 2.pielikumā. 
2.5. Iepirkuma priekšmets nav sadalīts daļās. Iepirkuma priekšmets nav sadalīts daļās, jo pakalpojums ir vienots pēc satura un metodoloģijas, un tā izpilde prasa koordinētu pieeju visās kūdras ieguves vietu teritorijās. Inventarizācijas rezultātā iegūtā informācija ir jāapkopo vienotā nodevumā, izdarot kopējos secinājumus par valsts īpašumā esošajām vēsturiskajām kūdras ieguves vietām. Nodevums ir jāiesniedz VARAM kā vienots apkopojums, nodrošinot konsekventu metodoloģiju, salīdzināmu datu struktūru un vienotu pieeju visu teritoriju izvērtēšanā. Papildus ņemts vērā, ka sadalīšana daļās palielinātu administratīvo slogu, radītu riskus termiņu ievērošanai un pakalpojuma kvalitātei, kā arī sadārdzinātu pakalpojumu.
2.6. Pretendents iesniedz piedāvājumu par visu Iepirkuma priekšmeta apjomu. Piedāvājumu varianti netiek pieļauti.

3. PRETENDENTU ATLASE,
PRASĪBAS PIEDĀVĀJUMA SAGATAVOŠANAI
	PRETENDENTU ATLASES PRASĪBAS

	3.1. ATLASES PRASĪBAS
	IESNIEDZAMIE DOKUMENTI, VĒRTĒŠANAS KĀRTĪBA

	3.1.1. Pretendents iesniedz pieteikumu dalībai Iepirkumā, apliecinot, ka piekrīt dalībai Iepirkumā atbilstoši Nolikuma prasībām.	
	a) Pretendents piedāvājumā iesniedz pieteikumu, kas sagatavots un aizpildīts atbilstoši Nolikuma 1.pielikumā pievienotajai formai.
b) Ja pieteikumu paraksta pretendenta pilnvarota persona, piedāvājumam ir jāpievieno dokuments, kas apliecina Pretendenta pārstāvja, kurš paraksta pieteikuma dokumentus, pārstāvības (paraksta) tiesības.

	3.1.2. Pretendents, personālsabiedrība un visi personālsabiedrības biedri (ja piedāvājumu iesniedz personālsabiedrība) vai visi personu apvienības dalībnieki (ja piedāvājumu iesniedz personu apvienība) normatīvajos tiesību aktos noteiktajos gadījumos ir reģistrēti komercreģistrā vai līdzvērtīgā reģistrā ārvalstīs.

Ja iepirkuma līgums slēdzams ar fizisku personu, kura nav reģistrēta Valsts ieņēmumu dienestā (turpmāk – VID) kā saimnieciskās darbības veicēja, fiziskai personai ir pienākums pirms iepirkuma līguma noslēgšanas reģistrēties VID kā nodokļu maksātājai – saimnieciskās darbības veicējai.


	a) Par Latvijas Republikā reģistrētu Pretendentu reģistrāciju atbilstoši normatīvo aktu prasībām Komisija pārliecināsies Uzņēmumu reģistra tīmekļvietnē www.ur.gov.lv/?a=936&z=631&v=lv. 
b) Par reģistrāciju kā saimnieciskās darbības veicējs, pasūtītājs pārliecināsies Valsts ieņēmumu dienesta tīmekļvietnē: https://www6.vid.gov.lv/SDV 
c) Ārvalstī reģistrētam Pretendentam jāiesniedz attiecīgās valsts kompetentas institūcijas izsniegts dokuments vai tā kopija, kas apliecina, ka Pretendents ir reģistrēts atbilstoši tās valsts normatīvo aktu prasībām. Ja tāda nav (reģistrācijas valsts normatīvais regulējums neparedz reģistrācijas apliecības izdošanu), tad iesniedz informāciju par Pretendenta reģistrācijas numuru un reģistrācijas laiku, kā arī norāda kompetento iestādi reģistrācijas valstī, kas nepieciešamības gadījumā var apliecināt reģistrācijas faktu.

	3.1.3. [bookmark: _Hlk210727751]Pretendentam pēdējo 5 (piecu) gadu laikā (2021., 2022., 2023., 2024., 2025. gadā, kā arī 2026. gadā līdz piedāvājumu iesniegšanas dienai) ir pieredze vismaz 2 (divu) projektu vai pētījumu, vai pasūtījumu izpildē,  kur katra projekta vai pētījuma, vai pasūtījuma ietvaros veikta kamerālu datu izvērtēšana un analīze par purvu ekosistēmas stāvokļa izvērtēšanu.



	1.   Pretendenta sagatavots pieredzes apliecinājums ar informāciju par pretendenta gūto pieredzi iepriekšējo 5 (piecu) gadu laikā (Nolikuma 5.pielikuma veidne). 
a) Pretendents, lai apliecinātu savu atbilstību iepirkuma nolikuma 3.1.3. punktā noteiktajām prasībām, par katru no Nolikuma 5.pielikumā norādītajām pieredzēm iesniedz linku uz projektu, pētījumu vai pasūtījumu. Ja nav pieejams links, iesniedzami citi pierādījumi (līgums, nodošanas – pieņemšanas akts, rēķins u.c. dokumenti), kas apliecina pieredzes sarakstā norādīto informāciju.


	 3.1.4. Pretendents iepirkuma priekšmeta paredzētā Pakalpojuma izpildi var nodrošināt ar:
3.1.4.1.	vismaz 1 (vienu) purvu ekspertu, kuram:
a)	ir iegūta augstākā izglītība ģeoloģijā, ģeogrāfijā, bioloģijā vai vides zinātnē;
b)	iepriekšējo 3 (trīs) gadu periodā (2023., 2024., 2025. gadā, kā arī 2026. gadā līdz piedāvājumu iesniegšanas dienai) ir pieredze kūdras ieguves ietekmēto teritoriju izpētē, ietverot kamerālo datu izvērtēšanu un purvu izpēti dabā, vismaz 1 (vienā) pētījumā vai projektā, vai pasūtījumā.







3.1.4.2. vismaz 1 (vienu) telpisko datu analīzes ekspertu, kuram:
a)  ir iegūta augstākā izglītība;
b)  iepriekšējo 3 (trīs) gadu periodā (2023., 2024., 2025. gadā, kā arī 2026. gadā līdz piedāvājumu iesniegšanas dienai) ir pieredze    teritoriju izvērtēšanā, balstoties uz ortofoto un ģeogrāfisko informācijas sistēmu informāciju, vismaz 1 (vienā) pasūtījumā vai pētījumā, vai projektā.

Nolikuma 3.1.4.1. un 3.1.4.2. apakšpunktā noteiktos ekspertu pienākumus nedrīkst izpildīt viena persona.






	Pretendents piedāvājumā iesniedz katra piesaistītā eksperta pieejamības apliecinājumu atbilstoši  Nolikuma 8. pielikuma formai. 

Pretendents 3.1.4.1.apakšpunktā minētā purvu eksperta atbilstības apliecināšanai piedāvājumam pievieno:
a) eksperta izglītību un kvalifikāciju apliecinošu dokumenta kopiju/-as;
b) aizpildītu un parakstītu eksperta pieredzes apliecinājumu saskaņā ar Nolikuma 9.pielikumā pievienoto formu, kurā jānorāda informācija, kas ļauj pārliecināties par Nolikuma 3.1.4.1.apakšpunkta prasību izpildi; 
c) pretendents, lai apliecinātu eksperta atbilstību iepirkuma nolikuma 3.1.4.1. apakšpunktā noteiktajām prasībām, par katru no 9.pielikumā minētajām pieredzēm iesniedz  dokumentus, no kuriem Pasūtītājs var gūt pārliecību par pretendenta gūto pieredzi un norāda linku uz pētījumu, projektu vai nodevumu (ja pieejams);


Pretendents 3.1.4.2.apakšpunktā minētā telpisko datu analīzes eksperta atbilstības apliecināšanai piedāvājumam pievieno:
a) eksperta izglītību un kvalifikāciju apliecinošu dokumenta kopiju/-as;
b) aizpildītu un parakstītu eksperta pieredzes apliecinājumu saskaņā ar Nolikuma 9.pielikumā pievienoto formu, kurā jānorāda informācija, kas ļauj pārliecināties par nolikuma 3.1.4.2.apakšpunkta prasību izpildi;
c) pretendents, lai apliecinātu eksperta atbilstību iepirkuma nolikuma 3.1.4.2. apakšpunktā noteiktajām prasībām, par katru no 9.pielikumā minētajām pieredzēm iesniedz  dokumentus, no kuriem Pasūtītājs var gūt pārliecību par pretendenta gūto pieredzi un norāda linku uz pētījumu, projektu vai nodevumu (ja pieejams).

Ja Pretendenta piedāvātie speciālisti vai ārvalstu speciālisti nevar brīvi komunicēt latviešu  valodā, Pretendentam saziņai ar Pasūtītāju un ieinteresētajām personām ir jānodrošina tulka pakalpojumi.


	TEHNISKAIS PIEDĀVĀJUMS


	3.2. TEHNISKĀ PIEDĀVĀJUMA PRASĪBAS
	IESNIEDZAMIE DOKUMENTI

	3.2.1. [bookmark: _Hlk31793608][bookmark: _Hlk31795121]
Pretendentam ir Pakalpojuma izpildei nepieciešamais personāls un aprīkojums,  ar kuru Pretendents spēj nodrošināt Pakalpojuma  izpildi atbilstoši Konkursā noteiktajām Tehniskās specifikācijas prasībām (Nolikuma 2.pielikums).
	a) Pretendenta tehniskais piedāvājums, kas izstrādāts atbilstoši Nolikuma 3.pielikumā norādītajai formai.


	FINANŠU PIEDĀVĀJUMS

	3.3. FINANŠU PIEDĀVĀJUMA PRASĪBAS
	b) IESNIEDZAMIE DOKUMENTI

	3.3.1. Finanšu piedāvājums atbilst Nolikumā noteiktajām finanšu piedāvājuma prasībām. 
3.3.2. Finanšu piedāvājumā piedāvātajās cenās iekļaujamas visas ar Iepirkuma līgumu un Tehnisko specifikāciju prasību izpildi saistītās izmaksas, tajā skaitā nodokļi (izņemot PVN), kā arī visas ar to netieši saistītās izmaksas un paredzamie sadārdzinājumi. 
3.3.3. Finanšu piedāvājumā visas cenas un summas jānorāda euro un aprēķinos jālieto divas decimālzīmes aiz komata.
3.3.4. Finanšu piedāvājuma formā nedrīkst mainīt, nedrīkst papildināt un dzēst norādītās ailes.
3.3.5. Finanšu piedāvājumam jābūt Pretendenta vadītāja vai pilnvarotās personas (pievienojama pilnvaras kopija) parakstītam.

	a) Finanšu piedāvājums jāsagatavo un jāiesniedz atbilstoši Nolikuma 4.pielikumā norādītajai formai. 
b) Pretendentu finanšu piedāvājumu vērtēšanā Komisija piemēro Pretendenta finanšu piedāvājumā norādīto kopējo cenu EUR, neieskaitot PVN (turpmāk – Piedāvātā cena). 
c) EIS sistēmā Finanšu piedāvājuma prasības ievadlaukā ir jānorāda piedāvātā cena (EUR bez PVN).  


	3.4. IZSLĒGŠANAS NOSACĪJUMI
	IESNIEDZAMIE DOKUMENTI, VĒRTĒŠANAS KĀRTĪBA

	3.4.1. Uz pretendentu nav attiecināmi PIL 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā noteiktie pretendentu izslēgšanas iemesli.
Šajā punktā minētie izslēgšanas iemesli attiecas arī uz jebkuru no šādām personām:
1) uz personālsabiedrības biedru, ja Pretendents ir personālsabiedrība;
2) uz Pretendenta norādīto personu, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par līgumu vai Konkursa dokumentos noteiktajām prasībām;
3) uz Pretendenta norādīto Apakšuzņēmēju, kura sniedzamo pakalpojumu vērtība ir vismaz 10 000 euro.

	a)  Pasūtītājs izslēdz Pretendentu no turpmākās dalības Konkursā saskaņā ar PIL 42. panta noteikumiem un izvērtē Pretendenta iesniegto pieteikumu, kas izstrādāts atbilstoši Nolikuma 1. pielikuma veidnei, ja uz Pretendentu attiecināms kāds no PIL 42. panta otrās daļas 1., 2., 3., 4., 5., 6., 7., 10., 11., 12., 13., 14. punktā noteiktajiem pretendentu izslēgšanas iemesliem; 
b)  PIL 42. un 43. pantā noteiktajā kārtībā un izvērtē Pretendenta iesniegtos pierādījumus uzticamības atjaunošanai, ja uz Pretendentu attiecināms kāds no PIL 42. panta otrās daļas 1., 4., 5., 6., 7., 10., 11., 12., 13. un 14. punktā paredzētajiem pretendentu izslēgšanas iemesliem.
c)  Prasības pārbaudi Pasūtītājs veic attiecībā uz pretendentu, kuram būtu piešķiramas iepirkuma līguma slēgšanas tiesības.

	3.4.2. Uz Pretendentu nav attiecināmas Starptautisko un Latvijas Republikas nacionālo sankciju likuma 11.1 pantā noteiktās starptautiskās vai nacionālās sankcijas. 
	a) Iepirkuma komisija pretendenta atbilstību Nolikuma prasībai pārbaudīs publiski pieejamās datubāzēs. 
Atbilstības pārbaudi noteiktajai prasībai iepirkuma komisija veic attiecībā uz pretendentu, kuram nolikumā noteiktajā kārtībā būtu piešķiramas iepirkuma līguma slēgšanas tiesības.

	3.4.3. Uz Pretendentu nav attiecināmas 2022. gada 8. aprīļa Eiropas Komisijas Padomes regulā (ES) 2022/576, ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 5.k panta 1. punkta b) apakšpunktā noteiktās sankcijas.

	Pasūtītājs pārliecinās publiskojamo datu bāzē ,,Lursoft” tīmekļvietnē: https://www.lursoft.lv/.

	3.5. CITAS PRASĪBAS
	IESNIEDZAMIE DOKUMENTI

	3.5.1. Ja piedāvājumu iesniedz piegādātāju apvienība vai personālsabiedrība, piegādātāju apvienības vai personālsabiedrības dalībnieku starpā ir noslēgta rakstveida vienošanās.
	a) Vienošanās par piegādātāju apvienības izveidi un dalību iepirkumā, kurā norāda:
· piegādātāju apvienības dibināšanas mērķis un vienošanās spēkā esamības termiņš;
· katra apvienības dalībnieka paredzamā Iepirkuma līguma daļa, tiesības un pienākumi;
· Informācija par piegādātāju apvienības vadošo dalībnieku;
· Pilnvarojums dalībniekam vai personai, kura tiesīga rīkoties visu personas apvienības dalībnieku vārdā Iepirkumā.
b) Gadījumā, ja ar piegādātāju apvienību tiks slēgts Iepirkuma līgums, Pasūtītājam ir tiesības pieprasīt, lai piegādātāju apvienība 15 (piecpadsmit) darba dienu laikā pēc lēmuma par Iepirkuma līguma slēgšanas tiesību piešķiršanu spēkā stāšanās un pirms Iepirkuma līguma noslēgšanas izveidosies pēc savas izvēles atbilstoši noteiktam juridiskam statusam vai noslēgs sabiedrības līgumu, vienojoties par apvienības dalībnieku atbildības sadalījumu, ja tas nepieciešams iepirkuma līguma noteikumu sekmīgai izpildei.

	3.5.2. Ja iepirkuma līguma izpildē pretendents plāno iesaistīt apakšuzņēmēju, apakšuzņēmējs ir apliecinājis gatavību iesaistīties plānotā iepirkuma līguma izpildē.
	a) Pretendentam pieteikumā (1.pielikums) jānorāda visi apakšuzņēmēji, kuru sniedzamo pakalpojumu (atbilstoši Iepirkuma priekšmetam) vērtība ir vismaz 10 000 EUR un katram šādam apakšuzņēmējam izpildei nododamās iepirkuma līguma daļas aprakstu. Apakšuzņēmēja sniedzamo pakalpojumu vērtību nosaka, ņemot vērā apakšuzņēmēja un visu attiecīgā Iepirkuma ietvaros tā saistīto uzņēmumu sniedzamo pakalpojumu vērtību . 
b) Apakšuzņēmēju sarakstā norāda arī tās personas, uz kuru iespējām pretendents balstās, ja tas ir nepieciešams Nolikumā izvirzītās kvalifikācijas pierādīšanai vai Iepirkuma līguma izpildei neatkarīgi no veicamo pakalpojumu vērtības.
c) Apakšuzņēmēja apliecinājums saskaņā ar Nolikuma 6.pielikumā norādīto formu, kas apliecina katra apakšuzņēmēja gatavību sniegt pakalpojumus iepirkuma līguma ietvaros, kā arī nodot pretendenta rīcībā līguma izpildei nepieciešamos resursus. Dokuments ir attiecīgo personu parakstīts un pievienojams skanētā formā vai parakstīts ar drošu elektronisko parakstu.

	3.5.3. Pretendents var iesniegt EVIPD kā sākotnējo pierādījumu atbilstībai Nolikuma 3.1. punktā noteiktajām pretendentu atlases prasībām. EVIPD ir pieejams aizpildīšanai EIS tīmekļvietnē izveidotajā rīka adresē: http://espd.eis.gov.lv/.

	a) Ja Pretendents ir izvēlējies iesniegt EVIPD, lai apliecinātu, ka tas atbilst noteiktajām atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst paziņojumā par Iepirkuma līgumu vai Iepirkuma procedūras dokumentos noteiktajām prasībām, un par tā norādīto apakšuzņēmēju, kura sniedzamo pakalpojumu (atbilstoši Iepirkuma priekšmetam) vērtība ir vismaz 10 000 EUR no Iepirkuma līguma vērtības. Personu apvienība iesniedz atsevišķu EVIPD par katru tās dalībnieku. Pretendents var Pasūtītājam iesniegt EVIPD, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza.
b) Komisija pirms lēmuma pieņemšanas par Iepirkuma rezultātiem pieprasa iesniegt dokumentus, kas apliecina Pretendenta atbilstību atlases prasībām. Komisijai jebkurā Iepirkuma procedūras stadijā ir tiesības prasīt, lai Pretendents iesniedz visus vai daļu no dokumentiem, kas apliecina atbilstību paziņojumā par Iepirkuma līgumu vai Nolikumā noteiktajām atlases prasībām. Komisija nepieprasa tādus dokumentus un informāciju, kas ir tās rīcībā vai ir pieejama publiskās datubāzēs.



4. PIEDĀVĀJUMU PĀRBAUDE UN VĒRTĒŠANA
4.1. Pretendentu iesniegto piedāvājumu atbilstības pārbaudi iepirkuma komisija veic slēgtā sēdē bez pretendentu un to pārstāvju klātbūtnes. 
4.2. [bookmark: _Hlk124345337]Saskaņā ar Ministru kabineta 2017.gada 28.februāra noteikumu Nr.107 “Iepirkuma procedūru un metu konkursu norises kārtība” 16.punktu, iepirkuma komisijai ir tiesības pretendentu kvalifikācijas atbilstības pārbaudi veikt tikai pretendentam, kuram būtu piešķiramas iepirkuma līguma slēgšanas tiesības saskaņā ar Nolikumā noteikto piedāvājumu izvēles kritēriju. 
4.3. Iepirkuma komisijai ir tiesības pieprasīt, lai pretendents iesniedz papildus informāciju vai skaidrojumu par savu piedāvājumu. Saņemot uzaicinājumu sniegt šādu informāciju, pretendentam tā jāiesniedz iepirkuma komisijas noteiktajā termiņā. Ja pretendents komisijas papildus pieprasīto informāciju neiesniedz noteiktajā termiņā, komisija vērtē pretendenta piedāvājumu atbilstoši piedāvājumā norādītajai informācijai.  
4.4. Ja ir nepieciešams veikt pretendenta piedāvājumā norādītās informācijas papildus pārbaudi, Iepirkuma komisija ir tiesīga iegūt informāciju pretendenta piedāvājuma atbilstības izvērtēšanai kompetentās institūcijās, publiski pieejamās datu bāzēs vai citos publiski pieejamos avotos.
4.5. Komisija pretendenta piedāvājumu noraida gadījumā, ja konstatē jebkuru no turpmāk minētajiem apstākļiem:
4.5.1. piedāvājums neatbilst kādai Nolikumā noteiktajai prasībai un attiecīgā neatbilstība nav uzskatāma par formālu;
4.5.2. piedāvājums tiek atzīts par nepamatoti lētu;
4.5.3. pretendents ir iesniedzis nepatiesu informāciju vai vispār nav iesniedzis pieprasīto informāciju, kas nepieciešama pretendenta piedāvājuma atbilstības izvērtēšanai Nolikumā izvirzītajām prasībām;
4.5.4. piedāvājumu izvērtēšanas laikā pretendents savu piedāvājumu atsauc vai groza.
4.6. Piedāvājumu noformējuma pārbaude
4.6.1. Uzsākot piedāvājumu vērtēšanu, komisija izvērtē, vai piedāvājums sagatavots un noformēts atbilstoši Nolikumā norādītajām prasībām. Ja piedāvājums nav noformēts atbilstoši Nolikuma prasībām, traucējot izvērtēt piedāvājumu pēc būtības, vai tā radot šaubas par piedāvājuma satura ticamību un vai piedāvājuma nenoraidīšana attiecīgo trūkumu dēļ radītu vienlīdzīgas attieksmes pret pārējiem piegādātājiem pārkāpumu, tad pretendents var tikt izslēgts no turpmākās dalības Iepirkumā.
4.7. Atbilstība atlases prasībām
4.7.1. Komisija izvērtē iesniegto atlases dokumentāciju, pārbaudot pretendenta atbilstību Nolikumā izvirzītajām atlases prasībām un iesniedzamās dokumentācijas apjomam. 
4.7.2. Ja pretendents neatbilst kādai no nolikumā izvirzītajām atlases prasībām vai nav iesniedzis visus pieprasītos dokumentus vai ziņas, tas tiek izslēgts no turpmākās dalības Iepirkumā.
4.8.  Tehniskā piedāvājuma vērtēšana
4.8.1. [bookmark: _Hlk124343308]Iepirkuma komisija izvērtē tehniskā piedāvājuma atbilstību Nolikumā izvirzītajām prasībām tehniskā piedāvājuma sagatavošanai. 
4.8.2. [bookmark: _Hlk124343341]Ja pretendents nav iesniedzis tehniskā piedāvājuma izvērtēšanai visus Nolikumā pieprasītos dokumentus vai iesniegtie dokumenti neatbilst Nolikumā izvirzītajām prasībām, tas tiek izslēgts no turpmākās dalības Iepirkumā kā neatbilstošs Nolikumā izvirzītajām prasībām.
4.9. Finanšu piedāvājuma vērtēšana
4.9.1. Iepirkuma komisija izvērtē finanšu piedāvājuma atbilstību Nolikumā izvirzītajām prasībām finanšu piedāvājuma sagatavošanai. 
4.9.2. Ja pretendents nav iesniedzis finanšu piedāvājuma izvērtēšanai visus Nolikumā pieprasītos dokumentus vai iesniegtie dokumenti neatbilst Nolikumā izvirzītajām prasībām, tas tiek izslēgts no turpmākās dalības Iepirkumā kā neatbilstošs Nolikumā izvirzītajām prasībām.
4.9.3. Piedāvājumu vērtēšanas laikā Komisija pārbauda, vai finanšu piedāvājumā nav aritmētisko kļūdu. Ja pasūtītājs konstatē šādas kļūdas, tad šīs kļūdas izlabo. Par kļūdu labojumu un laboto piedāvājuma summu pasūtītājs paziņo pretendentam, kura pieļautās kļūdas labotas. Vērtējot finanšu piedāvājumu, pasūtītājs ņem vērā labojumus.
4.9.4. Ja Komisija konstatē, ka pretendents ir iesniedzis piedāvājuma cenu kopumā vai atsevišķā pozīcijā, par kuras pamatotību rodas pamatotas šaubas, komisija pārbauda, vai iesniegtais piedāvājums nav nepamatoti lēts atbilstoši PIL noteiktajai kārtībai. Ja komisija konstatē, ka pretendents ir iesniedzis nepamatoti lētu piedāvājumu, komisija piedāvājumu noraida un izslēdz pretendentu no tālākās dalības Iepirkumā. 
4.10. Saimnieciski izdevīgākā piedāvājuma noteikšana un līguma slēgšanas tiesību piešķiršana
4.10.1. Piedāvājuma izvēles kritērijs – saimnieciski visizdevīgākais piedāvājums, kuru nosaka, ņemot vērā tikai zemāko cenu EUR, neieskaitot PVN. Pasūtītājs piedāvājumu salīdzināšanai un izvērtēšanai izmanto pretendenta finanšu piedāvājumā norādīto kopējo cenu EUR bez PVN, ņemot vērā aritmētiskās kļūdas labojumus (ja tādi veikti).
4.10.2. Ja vairāku pretendentu piedāvātās vērtējamās cenas ir vienādas, Komisija izvēlas Pretendentu izlozes kārtībā, par izlozes veidu, laiku un vietu, pretendentiem par to paziņojot ar atsevišķu uzaicinājumu.
4.10.3. Līguma slēgšanas tiesības tiek piešķirtas pretendentam, kas ir atzīts par atbilstošu visām Iepirkuma nolikumā izvirzītajām prasībām, tā piedāvājums ir saimnieciski izdevīgākais un nav atzīts par nepamatoti lētu. 
4.10.4. Komisija dienā, kad pieņemts lēmums par iespējamu līguma slēgšanas tiesību piešķiršanu, attiecībā uz pretendentu, kuram būtu piešķiramas līguma slēgšanas tiesības, veic pārbaudi, vai uz pretendentu neattiecas Nolikuma 3.4.1. – 3.4.3. punktā noteiktie izslēgšanas nosacījumi.
4.10.5. Komisija nosūta paziņojumu par Iepirkumā pieņemto lēmumu atbilstoši PIL noteikumiem. Paziņojums par Iepirkuma rezultātiem pretendentiem tiek nosūtīts elektroniski, izmantojot drošu elektronisko parakstu, uz pretendenta pieteikumā (1.pielikums) norādīto elektronisko pasta adresi.

5. IEPIRKUMA LĪGUMS
5.1. Ja pretendentam tiek piešķirtas līguma slēgšanas tiesības, ar to tiek noslēgts Iepirkuma līgums saskaņā ar Nolikuma 7.pielikumā pievienoto līguma projektu. Līgums stājas spēkā pēc tā abpusējas parakstīšanas.
5.2. Iepirkuma līguma projektu sagatavo un iesniedz Pasūtītājs, un tas tiek slēgts ne agrāk kā pēc PIL noteiktā nogaidīšanas termiņa beigām.
5.3. Ja izraudzītais pretendents atsakās slēgt Iepirkuma līgumu ar Pasūtītāju vai Pasūtītāja paziņojumā par Iepirkuma līguma slēgšanu norādītajā termiņā, kas nav garāks par 5 (piecām) darba dienām, neparaksta Līgumu vai Līgumā norādītajā termiņā neiesniedz līguma izpildes nodrošinājumu (ja līgumā noteikta līguma izpildes nodrošinājuma iesniegšana), iepirkuma komisijai ir tiesības pieņemt lēmumu slēgt Līgumu ar nākamo pretendentu, kas atbilst visām Nolikumā izvirzītajām prasībām un kura piedāvājums ir nākamais saimnieciski izdevīgākais. 
5.4. Pretendents ar Iepirkuma līgumu pielīgtās tiesības un pienākumus nevar nodot trešajām personām (tajā skaitā, apakšuzņēmējiem), kas nav norādītas Iepirkuma piedāvājumā, izņemot gadījumus, kad tas Publisko iepirkumu likumā noteiktajā kārtībā iepriekš rakstiski saskaņots ar Pasūtītāju un pamatota šāda nepieciešamība. Šis noteikums attiecas arī uz prasījumu tiesību cesiju. Trešās personas piesaistes gadījumā pretendents iesniedz Pasūtītājam trešās personas kvalifikācijas atbilstību apliecinošu dokumentu (atbilstoši Nolikuma noteikumiem) kopijas. Pretendents atbild par apakšuzņēmēja veiktajiem darbiem Iepirkuma līguma izpildē.
5.5. Noslēgtais Iepirkuma līgums, kā arī visi tā pielikumi, grozījumi un papildinājumi ir brīvas pieejamības informācija saskaņā ar PIL.
5.6. Saskaņā ar PIL noteikumiem Iepirkuma līguma teksts tiks ievietots Pasūtītāja pircēja profilā EIS sistēmā. 
5.7. Pretendentam, ar kuru tiks noslēgts iepirkuma līgums, 10 (desmit) darba dienu laikā no Līguma noslēgšanas ir jāiesniedz Pasūtītājam līguma saistību izpildes nodrošinājums 5% apmērā no iepirkuma līgumcenas. Līguma saistību izpildes nodrošinājumu Izpildītājs ir tiesīgs iesniegt kā bankas garantiju, apdrošināšanas polisi vai kā naudas iemaksu Pasūtītāja bankas kontā.

6. IEPIRKUMA KOMISIJAS TIESĪBAS UN PIENĀKUMI
6.1. Iepirkuma komisija savas kompetences ietvaros pieņem lēmumus, kā arī veic citas darbības, kas izriet no Nolikuma un spēkā esošiem normatīvajiem aktiem.
6.2. Iepirkuma komisijai ir tiesības:
6.2.1. pieņemt motivētu lēmumu slēgt Iepirkuma līgumu vai izbeigt Iepirkumu, neizvēloties nevienu piedāvājumu, kā arī pieņemt lēmumu pārtraukt Iepirkumu saskaņā ar PIL noteikumiem;
6.2.2. izslēgt pretendentu no turpmākās dalības Iepirkumā vai neizskatīt pretendenta piedāvājumu papildus Nolikumā minētajiem gadījumiem arī tad, ja pretendents Pasūtītājam ir sniedzis nepatiesas ziņas;
6.2.3. pārbaudīt pretendentu atlasei, piedāvājumu atbilstības pārbaudei un izvēlei nepieciešamo informāciju kompetentā institūcijā, publiski pieejamās datu bāzēs vai citos publiski pieejamos avotos.
6.2.4. pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju, ja Komisijai rodas šaubas par iesniegtās dokumenta kopijas autentiskumu.
6.2.5. noraidīt Pretendenta piedāvājumu, ja Pretendenta piedāvātā cena pārsniedz Pasūtītāja finansiālās iespējas.
6.2.6. citas Nolikumā un PIL minētās tiesības.
6.3. Iepirkuma komisijas pienākumi:
6.3.1. izskatīt un vērtēt pretendentu piedāvājumus, ievērojot Nolikumā noteiktās prasības;
6.3.2. nodrošināt vienlīdzīgu un taisnīgu attieksmi pret visiem pretendentiem;
6.3.3. informēt pretendentus par pieņemto lēmumu slēgt Iepirkuma līgumu vai izbeigt Iepirkumu, neizvēloties nevienu piedāvājumu, atbilstoši PIL prasībām; 
6.3.4. veikt citus Nolikumā un PIL minētos pienākumus.
7. PRETENDENTA TIESĪBAS UN PIENĀKUMI
7.1. Pretendenta tiesības: 
7.1.1. gadījumos, kad Komisija ir ieguvusi piedāvājuma vērtēšanai nepieciešamo informāciju publiskajās datubāzēs vai tiešsaistē attiecīgo iestāžu pārziņā esošajās informācijas sistēmās, attiecīgais pretendents ir tiesīgs iesniegt izziņu vai citu dokumentu par attiecīgo faktu, ja Komisijas iepriekš iegūtā informācija neatbilst faktiskajai situācijai;
7.1.2. pieprasīt izskaidrot lēmumu par tā piedāvājuma noraidīšanu;
7.1.3. citas Nolikumā un PIL minētās tiesības.
7.2. Pretendenta pienākumi:
7.2.1. uzņemties atbildību par visu piedāvājumā norādīto ziņu patiesumu;
7.2.2. pilnībā segt piedāvājumu sagatavošanas un iesniegšanas izmaksas. Pasūtītājs neuzņemas nekādas saistības par šīm izmaksām neatkarīgi no Iepirkuma rezultātiem;
7.2.3. Komisijas noteiktajā termiņā sniegt atbildes uz Komisijas pieprasījumiem, papildināt vai izskaidrot piedāvājumā iekļautos dokumentus un pamatot piedāvājuma atbilstību Nolikuma prasībām;
7.2.4. saņemot uzaicinājumu slēgt Iepirkuma līgumu, Pasūtītāja uzaicinājumā norādītajā termiņā noslēgt Līgumu; 
7.2.5. nodrošināt informācijas (tajā skaitā, elektroniski parakstītas, izmantojot drošu elektronisko parakstu) saņemšanu uz pieteikumā norādīto elektroniskā pasta adresi, kā arī nepieciešamības gadījumā informēt par attiecīgās elektroniskā pasta adreses maiņu;
7.2.6. citi Nolikumā un PIL noteiktie pienākumi.
8. PERSONAS DATU AIZSARDZĪBAS JAUTĀJUMI
8.1. Šīs sadaļas noteikumi nosaka fizisko personu datu apstrādes kārtību gadījumos, kad uz iepirkumu ir attiecināma Eiropas Parlamenta un Padomes 2016.gada 27.aprīļa regula Nr.2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (turpmāk – GDPR);
8.2. Personas datu apstrādes pamatojums – iepirkuma procedūru īstenošana, iepirkuma līguma noslēgšana un izpilde, GDPR 6.panta pirmās daļas b) un c) apakšpunkts. Iepirkumā iesniegtajos dokumentos norādīto fizisko personu dati tiks apstrādāti, lai nodrošinātu iepirkuma norisi, pretendentu piedāvājumu izvērtēšanu, iepirkuma līguma noslēgšanu un izpildi,  atbilstoši publisko iepirkumu jomu reglamentējošajiem un citiem normatīvajiem aktiem;
8.3. Pretendents nodrošina, ka visu savā piedāvājumā norādīto fizisko personu (tai skaitā no visu personu apvienības biedru neatkarīgi no savstarpējo attiecību tiesiskā rakstura, kā arī visu apakšuzņēmēju, ja tādi tiek piesaistīti, speciālistiem, darbiniekiem, kontaktpersonām u.c.) datu apstrādei, kuru veiks Pasūtītājs gan iepirkumā, gan līguma izpildē, ja ar pretendentu tiks noslēgts Iepirkuma līgums, ir nodrošināts personas datu apstrādes tiesiskais pamats normatīvajos aktos noteiktajā kārtībā;
8.4. Pretendents nodrošina visu savā piedāvājumā norādīto fizisko personu (tai skaitā no visu personu apvienības biedru neatkarīgi no savstarpējo attiecību tiesiskā rakstura, kā arī visu apakšuzņēmēju, ja tādi tiek piesaistīti, speciālistiem, darbiniekiem, kontaktpersonām u.c.) datu apstrādei, kuru veiks Pasūtītājs gan iepirkuma procedūrā, gan līguma izpildē, ja ar pretendentu tiks noslēgts Iepirkuma līgums, informēšanu par paredzēto personas datu apstrādi; 
8.5. Personas datu apstrādes pārzinis: AS “Latvijas valsts meži”, kontaktinformācija: Vaiņodes iela 1, Rīga, LV-1004, elektroniskais pasts: lvm@lvm.lv, tālrunis 67610015. 
9. [bookmark: _Toc27553214][bookmark: _Toc27553344]AS “LATVIJAS VALSTS MEŽI” IEPIRKUMU ĒTIKAS PRINCIPI
9.1. AS “Latvijas valsts meži” iepirkumu politiku īsteno un iepirkumus organizē, ievērojot normatīvajos aktos noteiktos publisko iepirkumu organizēšanas noteikumus, kā arī godīguma un ētikas standartus.
9.2. AS “Latvijas valsts meži” iepirkumus organizē, nodrošinot publisko iepirkumu norises atklātumu, piegādātāju brīvu un vienlīdzīgu konkurenci un AS “Latvijas valsts meži” finanšu līdzekļu efektīvu izmantošanu.
9.3. AS “Latvijas valsts meži” par neatļautām uzskata jebkuras darbības, kas tieši vai netieši var tikt uzskatītas ar koruptīvām vai krāpnieciskām. Sadarbības noteikumi un kārtība iepirkumā starp AS “Latvijas valsts meži” un piegādātājiem, kā arī kārtībā, kādā risināmi jautājumi par piegādātāja dalību iepirkumā, noteikti attiecīgā iepirkuma dokumentācijā un publisko iepirkumu reglamentējošajos normatīvajos aktos. 
9.4. AS “Latvijas valsts meži” nekavējoties informē tiesībaizsardzības iestādes par jebkuru tiešu vai netiešu aicinājumu iesaistīties prettiesiskās un neatļautās darbībās gan iepirkuma norises laikā, gan iepirkuma līguma izpildes laikā. Piedaloties AS “Latvijas valsts meži” iepirkumā, pretendents apzinās, ka jebkura tā rīcība, tajā skaitā saziņa ar AS “Latvijas valsts meži” darbiniekiem, var tik pakļauta tās tiesiskuma novērtējumam.  
9.5. AS “Latvijas valsts meži” sagaida, ka iepirkuma pretendenti (sadarbības partneri) apzinās un ievēro AS “Latvijas valsts meži” amatpersonām / iepirkuma komisijas locekļiem noteiktos interešu konflikta situāciju un dāvanu saņemšanas ierobežojumus. 

10. CITI NOTEIKUMI
10.1. Citas saistības attiecībā uz Iepirkuma norisi, kas nav atrunātas Nolikumā, nosakāmas saskaņā ar spēkā esošiem normatīvajiem aktiem.
10.2. Nolikumam pievienoti šādi pielikumi:
1. pielikums – Pieteikums dalībai iepirkumā (forma); 
2. pielikums – Tehniskā specifikācija;
3. pielikums – Tehniskais piedāvājums;
4. pielikums – Finanšu piedāvājums (forma);
5. pielikums – Pieredzes apliecinājums (forma);
6. pielikums – Apakšuzņēmēja apliecinājums (forma);
7. pielikums – Iepirkuma līguma projekts;
8. pielikums – Piesaistīto ekspertu pieejamības apliecinājums (forma);
9. pielikums – Ekspertu pieredzes apliecinājums (forma).

